Aika	Sunnuntai 29.3.2015 klo 14:03-14.50

Paikka		Kerhotupa, Pakilan rantatie 1, 00680 Helsinki

Läsnä		35 jäsentä (kaksi valtakirjaa) ja 6 perhejäsentä sekä 2 muuta (liite1) 

1.	Kokouksen avaus
Yhdistyksen puheenjohtaja Veli Immonen avasi kokouksen ja toivotti jäsenet tervetulleiksi. Avauksen jälkeen pidettiin hiljainen hetki Erik Korven poismenon johdosta.

2.	Kokouksen päätösvaltaisuuden toteaminen
Kutsu kokoukseen on lähetetty jäsenille 8.3 2015. Todettiin kokous yhdistyksen sääntöjen edellyttämällä tavalla koolle kutsutuksi ja päätösvaltaiseksi.

3.	Kokousvirkailijoiden valinta
Kokouksen puheenjohtajaksi valittiin Erkki Karulinna, sihteeriksi Sini Nieminen ja pöytäkirjan tarkastajiksi sekä ääntenlaskijoiksi Eija Jerjomin ja Susanna Heugenhauser.

4. 	Esityslistan hyväksyminen (liite 2)
	Esityslista hyväksyttiin sellaisenaan.
	
5. 	Käsitellään vuoden 2014 toimintakertomus (liite 3)
Puheenjohtaja esitteli toimintakertomuksen, joka oli lähetetty jäsenille kokouskutsun yhteydessä. Toimintakertomus hyväksytty yksimielisesti.

6. 	Käsitellään vuoden 2014 tilinpäätös ja kuullaan toiminnantarkastajien lausunto (liite 4)
Taloudenhoitaja Anneli Haapalainen esitteli tilinpäätöksen ja luki toiminnantarkastajien lausunnon, jossa ei löytynyt huomautettavaa.

7. 	Vahvistetaan tilinpäätös
	Vahvistettiin tilinpäätös, joka osoitti 3,04€ ylijäämää.

8.	Päätetään vastuuvapauden myöntämisestä tilivelvollisille
	Myönnettiin vastuuvapaus tilivelvollisille.

9.	Päätetään vuosituloksen käyttämisestä
	Päätettiin yhdistää ylijäämä 3,04€ edellisten kausien ylijäämiin.

10.	Palstojen vuokrat
	Vuoden 2015 palstan vuokra on 1,38€/neliömetri.

11.	Taloudenhoitajan ja kirjanpitäjän toimien täyttäminen
Taloudenhoitajan työt voidaan jakaa niin, että kesäkassaa hoitaa eri henkilö. Uusi jäsensihteeri hoitaa varsinaisen jäsenille lähtevien laskujen tekemisen. Erja Mononen on ilmoittanut halukkuutensa taloudenhoitajaksi ja yhdistyksen puheenjohtaja on häneen yhteydessä. Anneli Haapalainen avaa kesäkassan pitäjän toimenkuvaa ja laitetaan asiasta jäsenille tiedote.

12.	Hallituksen tiedotteet
Tuulikki Soisalo kertoi vessansiivoustilanteen, eli ilmoitustaululle tulee lista niistä mökeistä, joiden on tänä vuonna hoidettava siivousvelvollisuutensa. Vessoissa on nykyään eteisessä liiketunnistimilla toimivat valot, mutta kopeista pitää itse muistaa sammuttaa valot. 

Yhdistyksen jäsensivut on nyt avattu, ja niille saa salasanan lähettämällä sähköpostia sihteerille. Jäsensivuilla näkyy jäsenen omat tiedot sekä keskustelupalsta.

13.	Kokouksen käsiteltäväksi jätetyt asiat
	Kokoukselle ei ollut jätetty käsiteltäviä asioita.

14.	Muut asiat
Isäntä Erkki Karulinna ilmoitti, että vessoihin tulee lämminvesi pääsiäiseksi. Kesävedet laitetaan päälle heti kun näyttää siltä, että yöpakkaset loppuvat.

Ismo Kopra ehdotti, että keittiöön hankittaisiin kosteusanturit. Ehdotus hyväksyttiin ja Ismo lupasi hoitaa asian. 

15.	Kokouksen päättäminen
	Puheenjohtaja Erkki Karulinna kiitti osallistujia ja päätti kokouksen kello 14:50.

Vakuudeksi

_________________________		___________________________
puheenjohtaja Erkki Karulinna		sihteeri Sini Nieminen

Olemme tänään tarkastaneet tämän pöytäkirjan ja todenneet sen kokouksen kulun mukaiseksi.

Helsingissä __/__2015			Helsingissä __/__2015-04-02

_____________________________		____________________________________
pöytäkirjan tarkastaja Eija Jerjomin		pöytäkirjan tarkastaja Susanna Heugenhauser